Jyotiraditya scindia grand welcome in shivpuri
हार के बाद भी महाराज ही हैं यहां के 'राजा', पहुंचे तो हुई फूलों की बारिश और मनी दिवाली
शिवपुरी दौरे के दौरान पुराने रंग में दिखे ज्योतिरादित्य सिंधिया
31 Jan 2020, 05:06 PM IST
शिवपुरी/ लोकसभा चुनाव में करारी हार के बाद ज्योतिरादित्य सिंधिया का लगाव अपने क्षेत्र से कम नहीं हुआ है। अभी भी उनकी लोकप्रियता क्षेत्र में बरकरार है। हाल के दिनों में वह अपने क्षेत्र में कुछ ज्यादा ही सक्रिय रहते हैं। लोकसभा चुनाव में उन्हें बीजेपी के केपी यादव ने हराया था। लेकिन सिंधिया का जलवा अभी भी क्षेत्र में बरकरार है।
ज्योतिरादित्य सिंधिया सरकार के मंत्रियों के साथ आज भी अपने क्षेत्र में उनकी समस्याएं सुनने जाते हैं। गुरुवार को ज्योतिरादित्य सिंधिया फिर शिवपुरी पहुंचे थे। उनके साथ मंत्री प्रद्युमन सिंह तोमर भी थे। इस दौरान सिंधिया ने सैकड़ों लोगों से मुलाकात कर उनकी समस्याएं सुनीं। साथ ही ऑन स्पॉट ही उसे निपटाने के निर्देश भी दिए।
आज शिवपुरी जिले के पिछोर में नागरिकों, कांग्रेस पदाधिकारियों, कार्यकर्ताओं, जनप्रतिनिधियों से मुलाकात कर उनकी समस्याओं को सुना| pic.twitter.com/5POVLCyys8
— Jyotiraditya M. Scindia (@JM_Scindia) January 30, 2020
गुरुवार को ज्योतिरादित्य सिंधिया शिवपुरी जिले के पिछोर में पहुंचे थे। वहां उनके साथ मंत्री इमरती देवी भी नजर आईं। वहां उन्होंने कांग्रेस नेताओं की समस्याओं को सुना। उसके बाद जिले के खनियाधाना में जन-संवाद के दौरान उन्होंने कांग्रेसजनों, कार्यकर्ताओं और नागरिकों से मुलाकात कर उनकी समस्याओं को सुना और अधिकारियों को आवश्यक दिशा-निर्देश दिए।
आज शिवपुरी जिले के खनियाधाना में जन-संवाद के दौरान कांग्रेसजनों, कार्यकर्ताओं एवं नागरिकों से मुलाकात कर उनकी समस्याओं को सुना एवं सम्बंधित अधिकारियों को आवश्यक दिशा-निर्देश दिए। pic.twitter.com/oQU87KiaXf
सिंधिया ने रात में शिवपुरी विश्रामगृह में रुके। जहां वह रात में भी लोग से मिले। साथ ही वह पानी की बारह साल पुरानी योजना को लेकर अधिकारियों की क्लास भी लगाई। सिंधिया ने सीईओ, एसडीएम और प्रभारी मंत्री से कहा कि मुझे उस योजना के बारे में पूरी अपडेट चाहिए। उसे लेकर अभी तक क्या काम हुआ। पास में खड़े अधिकारियों ने हां में हां मिलाया। मुझे टाइमलाइन चाहिए कि कब तक काम पूरा होगा।
शिवपुरी आगमन पर आप सभी ने जिस तरह से अपनत्व व स्नेह दिया है उसके लिए सदैव ऋणी रहूंगा। आपके इस प्रेम से ही मुझे आपकी सेवा व समर्पण के लिए ऊर्जा मिलती है। pic.twitter.com/5QGOLMOnvn
वहीं, ज्योतिरादित्य सिंधिया कुछ तस्वीरें ट्वीट की हैं। जिसमें उनका ग्रांड वेलकम हुआ है। लोगों ने उनके ऊपर फूलों की बारिश की। इसके साथ ही पटाखे भी फोड़े गए। इससे अभिभूत होकर ज्योतिरादित्य सिंधिया ने लिखा कि शिवपुरी आगमन पर आप सभी ने जिस तरह से अपनत्व और स्नेह दिया है। उसके लिए सदैव ऋणी रहूंगा। आपके इस प्रेम से ही मुझे आपकी सेवा और समर्पण के लिए उर्जा मिलती है।
Congress Diwali Jyotiraditya Scindia Rose flowers shivpuri welcome
पूर्व सांसद सिंधिया ने पिछोर में सुनीं आमजन की समस्याएं
कमलनाथ के अधिकारियों के खिलाफ 'सख्त' सिंधिया, तेवर देख नहीं निकली आवाज, अगली बार आने पर करेंगे ऐसा